text: Rekord-fangst af fart-syndere
  11 april 2011 kl. 12.28
  Aldrig tidligere har Syd- og Sønderjyllands Politi fanget så mange fart-syndere som tilfældet var ved sidste uges razzia.
  Syd- og Sønderjyllands Politi gennemførte fredag en serie hastighedskontroller i Aabenraa og Varde kommune. 
  Kontrollerne blev gennemført i tidsrummet mellem kl. 12.00 til kl. 20.00. Der blev igen primært lagt vægt på, at kontrollere på de mest trafikfarlige veje i kommunerne.
  I Varde blev kontrollerne udført på Lundvej, Vardevej, Nymindegabvej, Varde Landevej og Ringkøbingvej.
  I Aabenraa blev der kontrolleret på  Flensborgvej, Haderslevvej og den Sønderjyske Motorvej ved Kliplev, hvor der er vejarbejde.
  
  336 bilister kørte for stærkt
  I alt blev 336 bilister noteret for at køre for stærkt.
  ? 236 blev målt ved automatisk trafikkontrol
  ? 100 med laser
  ? 72 bilister blev tildelt klip i kørekortet
  ? 3 fik en betinget frakendelse
  